Á Náttúruvísindadeildini (NVD) verður granskað í náttúruvísindaligum og tøknifrøðiligum evnum. Meginparturin av arbeiðinum verður gjørt í samstarvi við onnur granskingarumhvørvi, bæði í Føroyum og í útlondum. Kunnað verður alment um granskingarúrslitini á ymiskan hátt, m. a. í fyrilestrum á vísindaligum ráðstevnum og verkstovum, í tíðarritum við og uttan vísindaligari góðskumeting ("Peer-review") og í tøknifrágreiðingum í útgávurøðini NVDRit hjá Náttúruvísindadeildini.